Yasiin Bey

Yasiin Bey (/jæˈsiːn ˈbeɪ/ yass-EEN BAY; denaske Dante Terrell Smith, 11a de Decembro, 1973), iam konata kiel Mos Def (/ˌmoʊs ˈdɛf/ MOHSS DEF), estas usona repisto kaj aktoro. Elstara figuro de la nomita konscia aŭ politika hiphopo, li estas rekonata pro sia uzado de vortoludoj kaj komentoj pri sociaj kaj politikaj temoj, kiel policbrutaleco, usona esceptismo, kaj la socia statuso de afrikusonanoj.

Li ekkarieris per hiphopaj diskoj en 1994 kaj aligis siajn fratojn en la mallongdaŭra rep-grupo Urban Thermo Dynamics (UTD), kaj kiel gasto aperis en albumoj de Da Bush Babees kaj De La Soul. En 1996, li kaj lia kolego de Brooklyn repisto Talib Kweli formis la duon Black Star (nigra stelo), kies debuta albumo Mos Def & Talib Kweli Are Black Star (1998) enhavis la unuopaĵojn "Definition" kaj "Respiration". Li publikigis sian soloan debuton, nome Black on Both Sides, en 1999, kiun sekvis The New Danger (2004), True Magic (2006), kaj The Ecstatic (2009). Lia unuopaĵo de 2000 nome "Oh No" restas lia nura apero en la sukcesolisto de Billboard Hot 100 kiel soloisto. En 2014, About.com listigis lin la 14a en sia "50 Greatest Rappers of All Time" (50 Plej grandaj repistoj de ĉiuj tempoj).

Iama infana aktoro en televidaj filmoj, serioj, kaj teatro, Bey aperis en filmoj kiel Something the Lord Made, Next Day Air, The Hitchhiker's Guide to the Galaxy, 16 Blocks, Be Kind Rewind, The Italian Job, The Woodsman, Bamboozled, kaj Brown Sugar kaj en televidaj serioj kiel Dexter kaj House. Li gastigis poezian televidan serion Def Poetry Jam el 2002 ĝis 2007.

 Diskoj 
 1994: Manifest Destiny (kun DCQ kaj Ces kiel Urban Thermo Dynamics)
 1996: Universal Magnetic. Mos Def.
 1998: Black Star (Mos Def & Talib Kweli Are Black Star)
 1999: Black on Both Sides.
 2004: The New Danger. (Geffen Records).
 2006: True Magic.
 2009: The Ecstatic.

 Filmoj 
 1996 	Ghosts 	
 2002 	Brown Sugar 		
 2003 	The Italian Job 	
 2004 	The Hitchhiker's Guide to the Galaxy 	
 2004 	Something the Lord Made 	
 2004 	The Woodsman 	
 2006 	16 Blocks 	
 2006 	Journey to the End of the Night 	
 2008 	Be Kind Rewind 
 2008 	Cadillac Records, kiel Chuck Berry 	
 2009 	House M. D. 	
 2011 	Dexter 	Hermano 
 2013 	Begin Again 	
 2013 	Life of Crime 	
 2015 	Amy

 Eksteraj ligiloj 
 Biografio

Mos Def / Dante Smith diskaroj ĉe Discogs
en IMDb

Kategorio:Usonaj kantistoj
Kategorio:Usonaj repkantistoj
Kategorio:Usonaj aktoroj